Kosmata žandawa

Kosmata žandawa (Genista pilosa) je kerkowa rostlina ze swójby łušćinowcow (Fabaceae). Dalše serbske ludowe mjeno je jachlowc.

 Wopis 
Kosmata žandawa je w lěću zeleny, ležacy hač zrunany kerk, kotryž docpěje wysokosć wot 15 hač 30 (40) cm a šěrokosć wot hač do 80 cm. Sorta 'Vancouver Gold' njese złotožołte kćenja a docpěje wysokosć wot hač do 45 cm.

Młode hałuzy, kćenja a spódki łopjenow su kosmate. Hałuzy njenjesu ćernje a su zrunane abo lězuce a žłobikowane.

Ćmowozelene łopjena docpěja dołhosć wot 4 hač 15 mm a su njedźělene a owalne.

Kćěje wot meje hač junija. Kćenja docpěja dołhosć wot 8 hač 16 mm a steja po jedym hač po třoch w łopjenowych rozporach.

Łušćinowy płód je kosmaty a docpěje dołhosć wot 1,5 hač 2,5 cm.

 Stejnišćo 
Rosće na holach, lěsnych a pućowych kromach, skalnych zwisach a w lěsach. Ma radšo małowutkate, kisalne pódy w krajinach z miłymi zymami.

 Nóžki 

 Žórła 
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, strona 410 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 318 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 



Kategorija:Žandawa